"آوروپا روسیا طبیعی گازیندان موستقیل اولما‌لی و روسیانین پول قازانماق اوچون ایستیفاده ائتدیگی بوتون علاقه‌لری کسمه‌لی‌دیر".
بونو اوکراینا پرزیدنتی ولودیمیر زلنسکی قوزیی مقدونیه خاریجی ایشلر ناظیرلیگی طرفیندن اؤلکه‌نین گونئی – باتی سیندا یئرلشن اوهرید شهرینده کئچیریلن پرسپا دیالوق فورومونا گؤندردیگی ویدئوموراجیتده دئییب.
"اوکراینا‌داکی محاربه‌دن سونرا نه اولا‌جاق؟" مؤوضوع لو یوکسک سویه‌لی ایجلاسدا مئساژینی پای‌لاشان زلنسکی قئید ائدیب کی، روسیایا قارشی تحریم لر بوتون آوروپانین ریفاهی اوچون ضروری‌دیر.
زلنسکی باتی بالکان اؤلکه‌لرینه اوکراینایا وئردیگی دستکه‌یه گؤره تشککور ائدیب.
روسیانین ایللردیر سؤزده اعتبارلی انرژی منبعی تداروکچوسو تصوراتی یاراتدیغینی بیلدیرن اوکراینا لیدری دئییب:
"اما رئال‌لیقدا بو، موختلیف آوروپا اؤلکه‌لرینی اوندان آسیلی وضعیته سالدی. ایندی روسیا آوروپا اؤلکه‌لرینی ایشغال ائتمک اوچون دؤیوشمک قرارینا گلنده ایلک اولا‌راق بو انرژی زنجیریندن ایستیفاده ائتدی".
روسیانین اوکراینا لیمان‌لارینی محاصره‌یه آلماسی و اونون تاریم – صنایع آلت یاپیسینا هوجوم‌لاری‌نین دونیا ارزاق بازاری‌نین مهم بولگه سل بولگه لرینده چاتیشمازلیغا سبب اولدوغونو قئید ائدن زلنسکی "اوکراینانین تاخیل‌لاری قلوبال ارزاق ثابت‌لیگی اوچون واجیب‌دیر" دئییب.
اوکراینا لیدری بیان ائدیب کی، روسیا بونو آوروپا اؤلکه‌لرینی هدفه آلا‌جاق یئنی کوچ بحرانینا گتیریب چیخارا‌جاق قلوبال آجلیق یاراتماق اوچون ائدیر.
قئید ائدک کی، پرسپا دیالوق فورومو ژوئن‌ین 18-ده باشا چاتا‌جاق.
